[Изпълнителна агенция "Морска администрация"](https://iisda.government.bg/no_frame/ras/adm_structures/organigram/728)

**АУ 1261: Съгласуване на местоположение и граници на зони за предоставяне на водноатракционни услуги**

* **Правно основание:**
* Наредба за плаването и граничния режим във вътрешните морски води, в териториалното море и във вътрешните водни пътища на Република България на български и чуждестранни яхти, лодки и други плавателни средства за спорт, туризъм и развлечение, както и извършване на водноатракционни услуги с тях, както е изменена – чл. 27.

Условия за съгласуване на зони:

1. На съгласуване подлежат всички зони за предоставяне на водноатракционни услуги във вътрешните морски води на Република България с плавателни средства за спорт, туризъм и развлечение и се съгласува тяхното местоположение и граници;

2. Право да подадат заявление за съгласуване на зони и за определяне на тяхното местоположение и граници имат български физически или юридически лица или от страна – член на Европейския съюз, установени в Република България при условие, че са концесионери и наематели на морските плажове или техни подизпълнители;

3. Не се допускат зони за предоставяне на водноатракционни услуги на охраняеми плажове с дължина на водната им граница с Черно море, по-малка от 300 м. Разстоянието между две зони за предоставяне на водноатракционни услуги с моторни плавателни средства не може да бъде по-малко от 500 метра.

* **Орган по предоставянето на административната услуга:**
* Директорите на ДМА-Варна и ДМА-Бургас
* **Срок за предоставянето на административната услуга:**

При подадени редовни документи, прегледът на документите на зоната от ИАМА се извършва в срок до 10 работни дни, който включва служебното съгласуване с Щаба по подготовката на Военноморските сили и с Главна дирекция „Гранична полиция” и заверката на дневници по т. 9 и т. 10.

Услугата завършва с издаване на съгласователно /потвърдително писмо, в което е указан номера на зоната и нейните координати. Полученият номер на зоната следва да послужи за формиране на бордовите номера на плавателни средства, използвани за предоставяне на водноатракционни услуги в зоната и подлежащи на вписване в дневника по т. 9. Връчват се заверените дневници.

**Забележка:** Бордовият номер съдържа номера на зоната за предоставяне на водноатракционни услуги и поредния номер, под който е вписано плавателното средство в съответния дневник за вписване на плавателни средства.

* **Орган, осъществяващ контрол върху органа по предоставянето на услугата:**
* Изпълнителен директор на ИА „Морска администрация“
* **Електронен адрес, на който се предоставя услугата:**
* <https://egov.bg/wps/portal/egov/dostavchitsi+na+uslugi/izpalnitelni+agentsii/uslugi-145/1261>
* **Електронен адрес за предложения:**
* [bma@marad.bg](mailto:bma@marad.bg)
* **Административни звена, в които се подават и получават документи:**

Центровете за административно обслужване в дирекции “Морска администрация” – Бургас, Варна

* гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, email: [hm\_vn@marad.bg](mailto:hm_vn@marad.bg);
* гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: [hm\_bs@marad.bg](mailto:hm_bs@marad.bg);

**⁕ Обаждането по телефон се таксува съгласно личния Ви тарифен план.**

* **Подайте необходимите документи лично, чрез упълномощено лице (с нотариално заверено пълномощно), по куриер или електронен път, при спазване на изискванията на Наредбата за общите изисквания към информационните системи, регистрите и електронните административни услуги.**
* **Необходими документи за заявяване на административната услуга:**

За съгласуване на зони за предоставяне на водноатракционни услуги с плавателни средства за спорт, туризъм и развлечение, на тяхното местоположение и граници се представят следните документи:

1. Писмено заявление за съгласуване до директора на съответната дирекция „Морска администрация” в Бургас или Варна.

2. Копие от договор за концесия или за наем – когато зоната се управлява от концесионера или наемателя на плажа;

3. Копие от договора между концесионера или наемателя на морския плаж и подизпълнителя на водноатракционни услуги;

4. Копие на договор за назначаване на управител на зоната за предоставяне на водноатракционни услуги, който притежава морска правоспособност, съгласно Наредба № 6 от 2007 г. за компетентност на морските лица в Република България (ДВ, бр. 101 от 2007 г.);

5. Копие на свидетелството за правоспособност на лицето по т. 4 отговарящо за зоната за водноатракционни услуги;

6. Проекти на специализирана схема с обозначени зони за водноатракционни услуги по чл. 22, ал. 2, т. 2 от Закона за устройството на Черноморското крайбрежие или схема за охраняваните части от прилежащата към морския плаж акватория и разположението на спасителните постове по чл. 10, ал.3 от Наредбата за водноспасителната дейност и обезопасяването на водните площи;

7. Схеми на водните коридори за влизане и излизане на плавателните средства в прилежащата акватория в съответствие с представените по т. 6 специализирани схеми;

8. Правила за организацията на дейността в зоната за предоставяне на водноатаркционни услуги;

9. Прономерован и прошнурован дневник, в който ще се вписват всички собствени или наети плавателни средства за спорт, туризъм и развлечение, използвани за предоставяне на водноатракционни услуги в зоната, ако не подлежат на вписване в регистъра на корабите на Република България, съгласно Наредба № 1 от 2003 г. за вписване в регистъра на корабите (обн., ДВ, бр. 7 от 2003 г.; изм. и доп., бр. 78 от 2004 г., бр. 59 от 2005 г. и бр. 32 и 91 от 2006 г.).

Дневникът съдържа следните данни:

- дата на вписване;

- номер и име (ако има такова), с които се вписва плавателното средство;

- вид и модел на плавателното средство, марка, номер и мощност на двигателя (когато има такъв), максимална дължина, широчина, газене, максимална скорост, разрешен брой лица на борда;

- имена по документ за самоличност, адрес и телефон за връзка на собственика, ако е различен от концесионера или наемателя.

10. Прономерован и прошнурован дневник за движението на плавателните средства, ползващи зоната за предоставяне на водноатракционни услуги, в който задължително се вписват:

- номерът и името (ако има такова) на плавателното средство;

- декларацията по чл. 29, ал. 5 от Наредбата;

- дата и час на отплаване и завръщане;

- брой лица, ползващи плавателното средство при отплаването му.

11. Инструкции за безопасно ползване на плавателните средства и безопасност на съответната/ните водноатракционна/и услуга/и на български език и най-малко на три чужди езика, един от които е английски език; инструкциите да съдържат изискванията указани в чл. 32 и чл. 33 на Наредбата;

12\*. Образец на дневник за проведен задължителен инструктаж на лицата, които ще ползват плавателни средства за спорт, туризъм и развлечение или водноатракционни услуги, който се провежда от управителя на зоната за предоставяне на водноатракционни услуги или упълномощено от него лице;

13\*\*. Образец на декларация, която се подписва от лицата, които ще ползват плавателни средства за спорт, туризъм и развлечение или водноатракционни услуги, че са запознати с указанията за безопасно ползване на плавателните средства, в която вписват имената си (декларациите се номерират и се съхраняват за срок една година);

14\*\*. Образец на декларация за съгласие от родителите, настойниците или попечителите на лица под 18 години, ползващи водоноатракционните услуги;

15. Доказателства за наличие на спасително средство според изискванията на чл.34 , т.1 и т.7 от Наредбата.

* **Такси за административната услуга:** Не се събира такса.
* **Начин на получаване на резултата от услугата:**
* На място в центъра за административно обслужване;
* Друго административно звено, ако изрично е посочено в заявлението.
* На посочен от заявителя на услугата адрес чрез лицензиран пощенски оператор.

*Забележка:*

*\*Когато се изисква.*

*\*\*Образец на декларацията следва да бъде представен на 4 четири езика – български и три чужди по избор.*